CELEX: 62012CA0142
Language: et
Date: 2013-05-08 00:00:00
Title: Kohtuasi C-142/12: Euroopa Kohtu (kaheksas koda) 8. mai 2013 . aasta otsus (Administrativen sad — Varna — Bulgaaria eelotsusetaotlus) — Hristomir Marinov, kes tegutseb ärinime Lampatov — H — Hristomir Marinov all versus Direktor na Direktsia „Obzhalvane i upravlenie na izpalnenieto” — Varna pri Tsentralno upravlenie na Natsionalna agentsia za prihodite (Käibemaks — Direktiiv 2006/112/EÜ — Artikli 18 punkt c ning artiklid 74 ja 80 — Maksustatava majandustegevuse lõpetamine — Maksuhalduri poolt maksukohustuslase kustutamine käibemaksukohustuslaste registrist — Sisendkäibemaksu mahaarvamise aluseks oleva vara omamine — Maksustatav summa — Turuväärtus või ostuhind — Tehingu hetke kindlaksmääramine — Artikli 74 vahetu õigusmõju)

3.8.2013   
            
            
               ET
            
            
               Euroopa Liidu Teataja
            
            
               C 225/29
            
         Euroopa Kohtu (kaheksas koda) 8. mai 2013. aasta otsus (Administrativen sad — Varna — Bulgaaria eelotsusetaotlus) — Hristomir Marinov, kes tegutseb ärinime Lampatov — H — Hristomir Marinov all versus Direktor na Direktsia „Obzhalvane i upravlenie na izpalnenieto” — Varna pri Tsentralno upravlenie na Natsionalna agentsia za prihodite
   (Kohtuasi C-142/12) (1)
   
   (Käibemaks - Direktiiv 2006/112/EÜ - Artikli 18 punkt c ning artiklid 74 ja 80 - Maksustatava majandustegevuse lõpetamine - Maksuhalduri poolt maksukohustuslase kustutamine käibemaksukohustuslaste registrist - Sisendkäibemaksu mahaarvamise aluseks oleva vara omamine - Maksustatav summa - Turuväärtus või ostuhind - Tehingu hetke kindlaksmääramine - Artikli 74 vahetu õigusmõju)
   2013/C 225/47
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen sad — Varna
   
      Põhikohtuasja pooled
   
   
      Hageja: Hristomir Marinov, kes tegutseb ärinime Lampatov — H — Hristomir Marinov all
   
      Kostja: Direktor na Direktsia „Obzhalvane i upravlenie na izpalnenieto” — Varna pri Tsentralno upravlenie na Natsionalna agentsia za prihodite
   
      Ese
   
   Eelotsusetaotlus — Administrativen sad — Varna — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1), artikli 18 punkti c ning artiklite 74 ja 80 tõlgendamine — Tehingud, mis on võrdsustatud tasu eest kauba tarnimisega — Maksukohustuslase maksustatava majandustegevuse lõpetamine, kuna käibemaksukohustuslaste registrist kustutamise tõttu kadus maksukohustuslasel arvetele käibemaksu märkimise ja sisendkäibemaksu mahaarvamise võimalus — Registrist kustutamise hetkel olemasoleva vara maksustatava väärtuse kindlaksmääramise meetod
   
      Resolutsioon
   
   
               1.
            
            
               Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 18 punkti c tuleb tõlgendada nii, et see säte hõlmab ka maksustatava majandustegevuse lõpetamist, mis on tingitud maksukohustuslase kustutamisest käibemaksukohustuslaste registrist.
            
         
               2.
            
            
               Direktiivi 2006/112 artiklit 74 tuleb tõlgendada nii, et selle sättega on vastuolus siseriiklik õigusnorm, milles nähakse maksustatava majandustegevuse lõpetamise korral ette, et tehingu maksustatava väärtuse moodustab registrist kustutamise kuupäeval olemas olnud vara turuväärtus, välja arvatud juhul, kui see väärtus vastab praktikas nimetatud vara jääkväärtusele viidatud kuupäeval ning kui seega arvesse võetakse nimetatud vara väärtuse muutumist vara omandamise kuupäeva ja maksustatava majandustegevuse lõpetamise kuupäeva vahel.
            
         
               3.
            
            
               Direktiivi 2006/112 artiklil 74 on vahetu õigusmõju.
            
         
      (1)  ELT C 151, 26.5.2012.